Justiția elenă a declarat partidul de extremă dreapta Zorii Aurii drept organizație criminală.
Partidul de extremă dreapta Zorii Aurii a fost declarat organizație criminală. Este considerat cel mai mare proces contra naziștilor de la Nuremberg încoace. Au existat manifestații din ambele tabere, pe străzile din Atena.
O instanță din Grecia a hotărât, miercuri, că Partidul Zorii Aurii (Golden Dawn) este, de fapt, o organizație criminală. Pe lângă acest lucru, instanța i-a condamnat pe șapte dintre liderii săi la închisoare pentru organizarea asasinării cântărețului hip-hop Pavlos Fyssas în 2013, potrivit The Guardian. În jurul tribunalului din Atena s-au strâns zeci de mii de oameni pentru a aștepta verdictul și au urlat de emoție după ce a fost stabilită hotărârea. Mulți dintre cei prezenți în stradă au aplaudat frenetic, în urma verdictului dat de judecători. Însă, au existat și conflicte violente cu polițiștii, din partea membrilor și simpatizanților ai partidului protestând și încercând să arunce cu pietre și sticle incendiare în clădirea tribunalului.